Crosul Teiușului 2024. Sâmbătă, 1 iunie, este organizată prima ediție a competiției ”Crosul Teiușului”. Sunt înscrise 400 de persoane, care vor concura pe trasee din apropierea orașului Teiuș. Sunt cinci curse, pe distanțe diferite.
Competiția de alergare trail va începe sâmbătă, de la ora 9.00. Punctul de întâlnire este ”locul Târgului” din Teiuș, lângă stația ITP.
Cele cinci curse au trasee între 400 de metri și 12 kilometri.
Pentru cursele mai lungi (6, respectiv 12 km), organizatorii au pregătit 4 puncte de hidratare și 3 puncte cu cadre medicale. Vor fi prezenți 30 voluntari în 15 puncte pe traseu.
Altitudinea maximă a traseelor este de 314 metri, cu elevație de aproximativ 130 metri.
Crosul Teiușului 2024. Detalii despre curse și program
Ora 9.00: Cursa de 12 kilometri
Participă persoane peste 16 ani. Vor parcurge traseul de 6 kilometri, de două ori.
Se desfășoară pe categorii:
- 16-18 ani (m/f)
- 18-29 ani (m/f)
- 30-39 ani (m/f)
- 40-49 ani (m/f)
- 50-59 ani (m/f)
- peste 60 ani (m/f)
Ora 9.00: Cursa “Hobby” 6 km
Participă concurenți în vârstă de peste 14 ani.
Categorii:
- 14-16 ani (m/f)
- 16-18 ani (m/f)
- 18-29 ani (m/f)
- 30-39 ani (m/f)
- 40-49 ani (m/f)
- 50-59 ani (m/f)
- peste 60 ani (m/f)
Ora 11.15: Cursa “Kinder” 400 m
Se desfășoară pentru copii cu vârsta de până la 8 ani. Locația este ”locul târgului”.
Categorii:
- până la 4 ani
- 4-5 ani
- 6-7 ani
Ora 11.30: Cursa Copiilor 1 km (Cursa Junior)
Este organizată pentru copii cu vârsta între 8 și 14 ani. Se va desfășura în incinta ”locului târgului”.
Categorii:
- 8-9 ani (m/f)
- 10-11 ani (m/f)
- 12-13 ani (m/f)
Ora 12.00: Cursa “Family” 1,5 km
Este destinată familiilor, fiecare echipă având cel puțin doi membri ai aceleiași familii (adult și copil în vârstă de cel mult 14 ani). Traseul va fi în incinta ”locului târgului”. Membrii familiei trebie să înceie cursa în același timp, pentru a fi luat în considerare rezultatul.
Festivitatea de premiere a competiției va fi organizată de la ora 12.30.
Primii 3 clasați la fiecare cursă și categorie vor primi medalii. Câștigătorii fiecărei curse vor primi un trofeu.
Crosul Teiușului 2024. Precizări de la primărie
„Locul târgului de la noi , din Teiuș, va fi sâmbătă, 1 iunie 2024, gazda unei competiții în aer liber, ce are drept scop mișcarea în natură, respectiv promovarea frumuseților naturale, din zona noastră.
Cu un program echilibrat, realizat de împătimiți ai activităților sportive de profil, Crosul Teiușului își propune să adune împreună oameni ce aparțin unor categorii de vârstă diferite, iubitori de mișcare în natură, care să petreacă câteva ore în peisajul deosebit al Teiușului și al zonelor adiacente.
Nu poate decât să ne bucure faptul că orașul nostru, recunoscut pentru tradiția sa sportivă, este gazda acestui frumos și așteptat eveniment”, au transmis reprezentanții Primăriei Teiuș.
Evenimentul este organizat de Fundația ”Emanuel Betania”/ Grigore Melente, în parteneriat cu Primăria orașului Teiuș.
Măsuri de siguranță vor fi asigurate de Poliția orașului Teiuș, Poliția locală Teiuș, voluntarii SVSU Teiuș, cadre medicale și voluntari Crucea Roșie.
foto: Facebook/ pagina evenimentului Crosul Teiușului
Urmăriți Alba24.ro și pe Google News
Dacă ți-a plăcut articolul: